title: موحا أوحمو الزياني
text: موحا أو حمًو أو عقًا أو حمد و اللي معروف بموحا أوحمُو الزياني (تزاد ف 1857 فآيت حركات - مات ف 1921 ف تاوجكالت) كان قايد (أمغار) ومقاوم مغريبي ضد ليستيعمار لفرانساوي فزايان.
  
  حياتو 
  تزاد موحا أوحمو الزياني ف 1857 فوسط عائلة أمحزون, اللي تابعة لقبيلة آيت حركات فالنواحي د خنيفرة، و اللي هي طرف من لقبايل د زايان فلأطلس لمتوسط.
  
  ف 1886، من مورا ما مات خوه سعيد, عيًنو السلطان الحسن اللًول قايد (أمغار) ديال زايان وعطاه 300 عسكري وثلاثة د لمدافع. السلطان عاون موحا حيث كان الحسن اللًول محالف مع لقبيلة ديالو وتيعطيهم السًلاح باش يحاربو لقبايل اللي ماباغينش السلطان فبلاد السيبة.
  
  ف 1908، غادي يبدا موحا يحارب لفرانساويين اللي كانو احتلًو ديك لوقت الشاوية و الدار لبيضا. ف 1913، غادي يبداو يدخلو لفرانساويين للأطلس و غادي يحاربهم موحا وجيشو ف لقصيبة. فنونبر 1914, غادي يغلبو لقبايل د زايان فرانسا ف لمعركة د لهري، اللي تقتل فيها جينيرال فرانساوي و 33 من الضباط ديالو. من بعد هاد لمعركة غادي تزيد فرانسا فلعسكر ديالها وغادي تحتل خنيفرة. موحا و لجيش ديالو كمًلو لمقاومة ديالهم فالجبل.
  
  نهار 27 مارس 1921، فلمعركة د أزلاك ن تازمًورت، غادي يموت موحا أوحمو الزياني من بعد ماتيرا فيه واحد من ولادو بلغلط, وجاب فيه قرطاسة فلعنق.
  
  عيون لكلام 
  
  لمغريب
  سياسة
  بيوغرافيا د رجال
  المقاومة المغربية
  زيادة 1857
  وفيات 1921
  تاريخ د لمغريب
  لقرن 20 ف لمغريب
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف خنيفرة
  ناس د خنيفرة